На основу члана 116 и 222 Закона о планирању простора и изградњи објеката („Службени лист ЦГ”, бр. 64/17 и 44/18, 63/18, 11/19 и 82/20) и члана 38 став 1 тачка 4 Закона о локалној самоуправи („Службени лист ЦГ”, бр. 2/18, 34/19 и 38/20 ) и члана 35 став 1 тачка 6 Статута општине Никшић („Службени лист ЦГ - Општински прописи”, брoj 31/18) Скупштина општине Никшић, на сједници одржаној\_\_\_\_\_\_\_\_\_\_2022. године, доноси

О Д Л У К У

о измјенама и допунама Програма привремених објеката на територији општине Никшић

Члан 1

Доносе се Измјене и допуне Програма привремених објеката на територији општине Никшић (у даљем тексту Измјене и допуне Програма).

Члан 2

Измјене и допуне Програма привремених објеката обухватају територију општине Никшић, односно локације у детаљној и просторној разради на општинском земљишту и приватној својини до привођења планске документације намјени.

Члан 3

Измјене и допуне Програма се доносе за период важења Програма привремених објеката на територији општине Никшић, који је усвојен 2019.године за период важења од 5 година.

Члан 4

Измјене и допуне Програма су урађене у аналогној и дигиталној форми. Измјене и допуне Програма се састоје из текстуалног и графичког дијела.

Члан 5

За реализацију Измјена и допуна Програма надлежни су органи локалне и државне управе задужени за послове уређења простора.

Члан 6

Измјене и допуне Програма ће се реализовати у складу са општинским одлукама којима се прописују локални јавни приходи.

Члан 7

Ова одлука ступа на снагу осмог дана од дана објављивања у “Службеном листу Црне Горе - Oпштински прописи".

Број: 01-030-

Никшић,\_\_\_\_\_\_\_\_2022. године

СКУПШТИНА ОПШТИНЕ НИКШИЋ

П р е д с ј е д н и к

Немања Вуковић, с.р.

**ОБРАЗЛОЖЕЊЕ**

**I ПРАВНИ ОСНОВ**

Правни основ за доношење Одлуке о измјенама и допунама Програма привремених бјеката садржан је у члану 116 и 222 Закона о планирању простора и изградњи објеката („Службени лист ЦГ“, бр. 64/17, 44/18, 63/18 и 82/20), члану 38 тачка 2 Закона о локалној самоуправи („Службени лист ЦГ“, бр. 2/18, 34/19 и 38/20) и члану 35 став 1 тачка 2 и члану 38 став 1 Статута Општине Никшић ("Службени лист ЦГ - Општински прописи", број 31/18).

Чланом 116 Закона о планирању простора и изградњи објеката прописано је „Привремени објекти постављају се односно граде у складу са Програмом усклађеним са државним смјерницама развоја архитектуре. Програм из става 1 овог члана садржи, нарочито: зоне и смјернице са урбанистичким условима за постављање привремених објеката, као и врсте, облик и димензије привремених објеката. Програм доноси јединица локалне самоуправе, за период од пет година, а по претходно прибављеној сагласности Министарства и органа државне управе надлежног за туризам и органа управе надлежних за заштиту културних добара и заштиту животне средине у односу на заштићена подручја, као и органа управе надлежног за саобраћај у односу на привремене објекте уз државни пут и органа локалне управе надлежног за саобраћај у односу на привремене објекте уз општински пут.“

Даље чланом 222 поменутог Закона прописано је следеће: „Програм привремених објеката ће се донијети у року од 12 мјесеци од дана ступања на снагу овог закона. До доношења програма из става 1 овог члана, примјењиваће се прописи јединице локалне самоуправе о привременим објектима донијети до дана ступања на снагу овог закона, односно прописи јединица локалне самоуправе о привременим објектима, који се донесу до 31.12.2017. године, као и одредбе чл. 115 и 116 Закона о уређењу простора и изградњи објеката ("Службени лист ЦГ", бр. 51/08, 34/11, 35/13 и 33/14).. Комунална инспекција, у јединици локалне самоуправе која је донијела програм привремених објеката, почеће да врши инспекцијски наџор у складу са овим законом у року од три мјесеца од дана ступања на снагу овог закона.”

Чланом 38 тачка 2 Закона о локалној самоуправи и чланом 35 став 1 тачка 2 и чланом 38 став 1 Статута општине Никшић („Службени лист ЦГ - Општински прописи“ број 31/18), прописано је да Скупштина доноси прописе и друге опште акте, као и да Скупштина доноси Статут Општине, пословник, одлуке, рјешења, закључке, повеље, препоруке, планове, програме и друге акте.

У члану 45 тачка 2 Закона о локалној самоуправи прописано је да скупштина доноси прописе и друге опште акте.

**II РАЗЛОЗИ ЗА ДОНОШЕЊЕ ОДЛУКЕ**

Обзиром на велико интересовање корисника привремених објеката који нијесу предвиђени Програмом привремених објеката, како и заинтересоване јавности за нове локације, Секретаријат за уређење простора и заштите животне средине, ради израде што квалитетнијих измјена и допуна Програма привремених објеката, упутио је Јавни позив заинтересованим корисницима простора за доставу иницијатива за измјене и допуне Програма, односно за уцртавање привремених објеката за које су заинтересовани, а који су размотрани у процедури израде и доношења измјена и допуна Програма.

У том циљу заинтересовани корисници простора попунавали су Упитнике који садржи информације неопходне за измјену и допуну Програма, које је у складу са Јавним позивом било потребно доставити у периоду од 17.11.2020.годиен до 02.12.2020.године. Како би се на што бољи начин сагледао просторни контекст, Комисија у поменутом саставу је након пријема Упитника обишла тражене локације, и то њих 145, које су тражене кроз достављање упитника и уцртане у Предлог Измјена и допуна Програма привремених објеката.

Након детаљне анализе просторног контекста, а имајући у виду изразито тешку епидемиолошку и економску ситуацију насталу услед епидемије вируса Kовид19, у циљу стварања оквира за побољшање и стимулисање предузетништва, сачињен је Нацрт Измјена и допуна Програма привремених објеката, који је био тема Јавне расправе у приоду од 03.02.2021.године до 18.02.2021.године.

Услед великог интересовања корисника простора одржане су и двије Јавне трибине и то дана 15.02.2021.године и 17.02.2021.године

Сходно изнијетом, предлаже се Скупштини општине Никшић да донесе Одлуку о обезбјеђивању алтернативног смјештаја.

С Е К Р Е Т А Р

Ђорђије Манојловић дипл.инг.